- Hindi News
- National
- पढ़ी लिखी और सुंदर पत्नी की चाहत में कर डाली पत्नी एवं सास की हत्या, आरोपी गिरफ्तार
पढ़ी-लिखी और सुंदर पत्नी की चाहत में कर डाली पत्नी एवं सास की हत्या, आरोपी गिरफ्तार
गांवनूरपुरा की राजबाला और उसकी मां परमेश्वरी की हत्या राजबाला के पति जसवंत ने ही की थी। इस निर्मम दोहरे हत्याकांड के मुख्य आरोपी जसवंत मेघवाल को पुलिस ने सोमवार शाम गिरफ्तार कर लिया। सीआई भूपेंद्र सोनी ने बताया कि प्रारंभिक पूछताछ में जसवंत ने अपना अपराध कबूल कर लिया है। सीआई के मुताबिक आरोपी ने हत्या का कारण मुख्य रूप से नई पढ़ी-लिखी एवं स्मार्ट बीवी लाना, जमीन-जायदाद एवं पैसा इकट्ठा कर ऐशो-आराम की जिंदगी जीना बताया।
शेष| पेज 10
सीआईने बताया कि आरोपी का कहना है कि आठवीं पास राज बाला की शादी उसके साथ उसकी इच्छा के विपरीत हुई थी। वह अन्य के साथ शादी करना चाहता था। इसके अलावा सास के नाम करीब 12-13 बीघा भूमि भी वह अपने नाम करवाना चाह रहा था परंतु सास परमेश्वरी नहीं करवा रही थी। पुत्र रुद्र को सुरक्षित रखने के पीछे जसवंत की मंशा यह बताई गई कि यह उसकी सास की भूमि का वारिस बनेगा और उसके कलेजे का टुकड़ा है। इससे वह बहुत ज्यादा प्यार एवं लगाव रखता है।
नानीअपने दोहिते का झड़ूला लेकर रवाना हुई थी सालासर, बाइक सवारों की पुष्टि नहीं
घटनामें प्रयुक्त कार की तलाशी में मृतका राजबाला एवं परमेश्वरी के कपड़े एवं अन्य सामान के साथ दोहिते रुद्र का झड़ूला (सिर के कटे हुए बाल) भी एक पैकेट में मिले हैं, जो सालासर धाम अर्पित करने थे। इसके विपरीत जसवंत मेघवाल के आधे अधूरे कपड़े ही मिले। पेंट शर्ट तो था पर अंत:वस्त्र एवं ब्रश, टूथपेस्ट आदि कुछ नहीं मिला था। इन सबसे पुलिस यह मानकर चल रही है कि दोनों मृतका सालासर के लिए ही रवाना हुई थी। इन्हें घटना की कोई आशंका नहीं थी जबकि जसवंत मेघवाल का इरादा कुछ ओर ही था। पुलिस अनुसंधान में बाइक सवार युवाओं की कहीं पुष्टि नहीं हुई।
tgl_Latn sot_Latn hin_Deva hin_Deva hin_Deva hne_Deva hin_Deva hin_Deva hin_Deva